หนุ่มยโส ขี่จยย.พาลูกเมียซ้อน ชนท้ายกระบะ ก่อนถูกสิบล้อวิ่งสวนมาทับตาย
เครดิตภาพ สมัย คำแก้ว,หนุ่มยโสธรวัย 49 หมดบุญ ขับ จยย.ซ้อน 3 มาพร้อมครอบครัว ชนท้ายกระบะ ก่อนเสียหลักล้มมุดเข้าใต้รถสิบล้อที่ขับสวนมา สุดท้ายโดนล้อทับร่างดับ ส่วนลูกเมียบาดเจ็บแต่ปลอดภัยแล้ว,เมื่อเวลา 10.00 น.วันที่ 29 ก.ย.61 ร.ต.ท.วิศาล ศรีแก่นจันทร์ รอง สว.(สอบสวน) สภ.เมืองยโสธร รับแจ้งเหตุรถบรรทุกสิบล้อชนรถจักรยานยนต์ มีผู้ได้รับบาดเจ็บ บริเวณถนนวิทยะธำรงค์ เขตเทศบาลเมืองยโสธร จึงรุดตรวจสอบที่เกิดเหตุพร้อมด้วยเจ้าหน้าที่กู้ชีพ รพ.ยโสธร และเจ้าหน้าที่ อปพร.เมืองยโสธร ที่เกิดเป็นด้านหน้าสำนักงานบังคับคดี ฝั่งขาเข้าเมืองพบรถกระบะยี่ห้อมิตซูบิชิ สตราด้า สีดำ ทะเบียน บย-2607 ขอนแก่น จอดอยู่ในสภาพไฟท้ายถูกชนแตก ห่างกันประมาณ 10 เมตร ฝั่งถนนขาออกนอกเทศบาลเมืองยโสธรพบรถบรรทุก 10 ล้อ ยี่ห้อฮีโน่ ทะเบียน 82-5222 ปทุมธานี ใต้ล้อรถสิบล้อ พบรถจักรยานยนต์ยี่ห้อฮอนด้า เวฟ สีน้ำเงิน-ดำ ทะเบียนกกก-220 สมุทรสาคร สภาพด้านหน้าเสียหาย,ห่างออกไป 10 เมตร พบร่างของนายพิพน หารชนะชัย อายุ 49 ปี คนขับรถ จยย. นางราตรี แสงไสแก้ว อายุ 45 ปี และ ด.ญ.อมรพรรณ แสงไสแก้ว อายุ 7 ปี คนซ้อน ทั้ง 3 คนอยู่บ้านเดียวกันในพื้นที่ หมู่ 3 ต.หนองเรือ อ.เมืองยโสธร ได้รับบาดเจ็บเจ้าหน้าที่กู้ชีพเร่งนำตัวส่ง รพ.ยโสธร ต่อมานายพิพน คนขับรถ จยย.แต่สุดท้ายเสียชีวิตในเวลาต่อมา ,นางราตรี คนซ้อนท้าย จยย.ให้การว่านายพิพน คนขับ จยย.เป็นสามีใหม่ของตนเอง ซึ่งเมื่อเช้าตนและลูกสาวได้ชวนนายพิพน ผู้ตาย ขับจยย.ออกมาจากบ้านเพื่อเข้ามากดเงินที่ตลาดสดในเขตเทศบาลเมืองยโสธร ซึ่งเมื่อมาถึงที่เกิดเหตุมีรถกระบะมิตซูบิชิ สีดำ ขับอยู่ด้านหน้า ด้วยความเร่งรีบผู้ตายจึงจะขับรถแซงแต่ไม่พ้น กระทั่งชนเข้ากับท้ายกระบะ จากนั้นรถ จยย.ก็ล้มลงและตนก็จำอะไรไม่ได้กระทั่งมาฟื้นที่ รพ.ยโสธร ล่าสุดตนและลูกสาวปลอดภัย,ด้าน นายสมชาติ วิจารย์ชัยศรี อายุ 27 ปี คนขับรถบรรทุกสิบล้อ ให้การว่าตนขับรถมาจากภาคกลางเพื่อมาส่งของที่ จ.ยโสธร กระทั่งมาถึงที่เกิดเหตุตนเห็น จยย.คันดังกล่าวขี่มาด้วยความเร็ว แต่มีรถกระบะมิตซูบิชิ ขับอยู่ด้านหน้า จากนั้น จยย.คันดังกล่าวได้ขับออกขวาเพื่อจะแซงกระทั่งไปชนกับท้ายกระบะคันดังกล่าวจนล้ม จากนั้นรถจยย.ก็ไหลเข้ามาอยู่ใต้ท้องรถสิบล้อของตนเองจนเป็นเหตุให้มีผู้เสียชีวิตดังกล่าว,ส่วน ร.ต.ท.วิศาล กล่าวว่า เบื้องต้นได้แจ้งข้อกล่าวคนขับรถ จยย.ว่าขับรถโดยประมาทเป็นเหตุให้ผู้อื่นได้รับบาดเจ็บและทรัพย์สินเสียหาย ส่วนคนขับรถสิบล้อได้แจ้งข้อกล่าวหาขับรถประมาทเป็นเหตุให้ผู้อื่นเสียชีวิต.
หนุ่มยโสธรวัย 49 หมดบุญ ขับ จยย.ซ้อน 3 มาพร้อมครอบครัว ชนท้ายกระบะ ก่อนเสียหลักล้มมุดเข้าใต้รถสิบล้อที่ขับสวนมา สุดท้ายโดนล้อทับร่างดับ ส่วนลูกเมียบาดเจ็บแต่ปลอดภัยแล้ว
จยย.ชนท้ายกระบะ,หนุ่มยโสธร,สิบล้อทับ,สภ.เมืองยโสธร,ขับรถโดยประมาท,ข่าวทั่วไป